open-index/open-wikipedia-markdown huggingface dataset:
2010 RF12

'''''' is 'n baie klein asteroïed, wat geklassifiseer is as 'n nabyaardevoorwerp van die Apollo-groep. Dit het op 8&nbsp;September 2010 tussen die Aarde en die Maan deur beweeg en bo Antarktika sowat 79&nbsp;000 km van die Aarde af gekom. Die asteroïed is op 5 September 2010 deur die Mount Lemmon-opname in Arizona ontdek saam met . Weens 'n kort waarnemingstydperk van sewe dae is dit vir 12 jaar geklassifiseer as die asteroïed met die grootste kans om die Aarde te tref. 

 is in Augustus 2022 herontdek en het nou 'n waarnemingstydperk van 12 jaar. Sy wentelbaan is dus beter bekend. Met die tyd van 2022 se oorsig, wat niegravitasionele kragte in ag geneem het, was daar 'n kans van 1 uit 10 dat dit die Aarde op 5&nbsp;September 2095 kan tref.

## Verwysings
## Skakels
LINEAR

Die **Lincoln Near-Earth Asteroid Research**- (**LINEAR**)-projek is 'n samewerking van die Amerikaanse lugmag, Nasa en die Massachusetts-tegnologie-instituut se Lincoln-laboratorium vir die stelselmatige opsporing van nabyaardevoorwerpe. LINEAR was verantwoordelik vir die ontdekking van die meeste asteroïede van 1998 af, totdat dit in 2005 deur die Catalina-lugopname verbygesteek is.

## Verwysings
## Skakels
Potensieel gevaarlike voorwerp

thumb|250px|Die asteroïed Toutatis word beskou as 'n potensieel gevaarlike voorwerp, maar hou nie 'n onmiddellike bedreiging vir die Aarde in nie (foto in 1996 geneem).

'n **Potensieel gevaarlike voorwerp** of **PGV** (Engels: *Potentially hazardous object* of *PHO*) is 'n nabyaardevoorwerp – óf 'n asteroïed óf 'n komeet – met 'n wentelbaan wat baie naby aan dié van die Aarde kan kom en wat groot genoeg is om aansienlike streekskade aan te rig in die geval van 'n botsing. 

## Definisie
Hulle word gewoonlik gedefinieer as met 'n minimum baankruisingsafstand van die Aarde van minder as 0,05 AE (19,5 maanafstande) en 'n absolute magnitude van 22 of helderder (dit stem rofweg ooreen met 'n deursnee van meer as 140 meter). 

Meer as 99% van die bekende PGV's hou nie binne die volgende 100 jaar 'n botsingsbedreiging in nie. Teen Februarie 2025 kon net 21 van die bekende PGV's op die Sentry-risikobasis nie uitgesluit word van 'n moontlike botsing binne die volgende 100 jaar nie. Oor honderde, indien nie duisende jare nie, kan die wentelbane van sommige potesieel gevaarlike asteroïede (PGA's) egter so verander dat dit wel 'n bedreiging inhou.

## Getalle
Die meeste van die PGV's is asteroïede, maar dit sluit ook 'n paar komete in. Teen November 2022 was daar 2&nbsp;304 bekende potensieel gevaarlike asteroïede (sowat 8% van alle asteroïede naby die Aarde), waarvan 153 'n geraamde deursnee van meer as 1&nbsp;km het. Die meeste van die ontdekte PGA's is Apollo-asteroïede, en 185 behoort tot die Aten-groep.

'n Potensieel gevaarlike voorwerp kan bekend wees dat dit geen bedreiging vir die Aarde binne die volgende 100 jaar of meer inhou nie as sy wentelbaan redelik goed bepaal is. PGA's wat die Aarde binne die volgende 100 jaar bedreig, word op die Sentry-risikotabel gelys. Teen September 2022 was daar net 17 PGA's op die risikotabel. Die meeste PGA's sal nie binne 'n paar honderd jaar teen die Aarde bots nie, maar vir onlangse ontdekkings waarvan die wentelbane nie goed bekend is nie, sal verdere inligting ingesamel moet word. Ná verskeie sterrekundige opnames het die getal PGA's sedert die 1990's tienvoudig toegeneem. Die lys van die potensieel gevaarlike asteroïede op die Kleinplaneetsentrum se webtuiste publiseer ook gedetailleerde inligting oor dié voorwerpe.

## Verwysings
## Skakels
Bruno Fernandes

**Bruno Miguel Borges Fernandes** (gebore 8 September 1994) is 'n Portugese professionele sokkerspeler wat as 'n middelveldspeler vir Manchester United speel, sowel as vir die Portugese nasionale span.

Hy het sy loopbaan by die Italiaanse klub Novara begin, in 2013 na Udinese verhuis, en drie jaar later by Sampdoria aangesluit. In 2017 het hy by Sporting CP aangesluit, waar hy verskeie toernooie gewen het en in 2018–19 33 doele aangeteken het, ’n rekord vir ’n Portugese middelveldspeler.

In Januarie 2020 het hy vir Manchester United geteken vir ’n fooi van €80 miljoen. Hy het meer as 250 wedstryde vir die klub gespeel, die FA-beker en die Ligabeker gewen, en was topskorer in die Europa League in 2019–20 en 2024–25.

Internasionaal het Fernandes vir Portugal se jeugdspanne gespeel en sy senior debuut in 2017 gemaak. Hy het deelgeneem aan die Wêreldbekers in 2018 en 2022, die Europese Kampioenskappe in 2020 en 2024, en het met Portugal twee keer die UEFA Nations League gewen.

## Verwysings
Eriospermum bowieanum

***Eriospermum bowieanum*** is 'n knolagtige geofiet wat deel van die Asparagaceae familie is. Die spesie is endemies aan Suid-Afrika en kom in die Noord-Kaap en die Wes-Kaap vanaf Worcester tot by Ashton voor. Die plant het 'n voorkomsgebied van 2500&nbsp;km² en die tien bevolkings word bedreig deur die uitbreiding van koringbverbouing en die aanlê van wingerde.

## Bronnelys 
* REDLIST Sanbi
* Plants of the World
1036 Ganymed

:*Vir die maan van Jupiter, sien Ganumedes (maan).*

**1036 Ganymed**, met die voorlopige naam "", is 'n rotsagtige asteroïed in 'n hoogs eksentrieke baan wat geklassifiseer word as 'n nabyaardevoorwerp van die Amor-groep. Dit is op 23 Oktober 1924 deur die Duitse sterrekundige Walter Baade by die Bergedorf-sterrewag in Hamburg ontdek en na Ganumedes van die Griekse mitologie genoem. "Ganymed" is die Duitse spelling.

Met 'n deursnee van sowat 35&nbsp;km is Ganymed die grootste van alle nabyaardevoorwerpe, maar dit kruis nie die Aarde se wentelbaan nie. Die S-tipe asteroïed het 'n rotasieperiode van 10,3 uur. Daar is voorspel dat dit in Oktober&nbsp;2024 sowat 0,374097&nbsp;AE van die Aarde sou kom.

## Wentelbaan en klassifikasie
[thumb|180px|links|Ganymed se wentelbaan (blou), met ook die bane van die binneplanete en [Jupiter (die buitenste rooi kring).]]

Ganymed is 'n Amor-asteroïed, 'n subgroep van die nabyaardeasteroïede waarvan die wentelbane naby aan dié van die Aarde kom, maar dit nie kruis nie. Hulle voltooi elke vier jaar en vier maande (dus elke 52 maande of 1 587 dae) 'n wentelbaan om die Son op 'n afstand van 12-4,1&nbsp;AE. Ganymed se wentelbaan het 'n hoë eksentrisiteit van 0,53 en 'n helling van 27° met betrekking tot die sonnebaan. 

### Nabye afstand
#### Aardafstand
Ganymed se laaste nabye afstand aan die Aarde was 0,374097&nbsp;AE (56&nbsp;000&nbsp;000&nbsp;km) op 13&nbsp;Oktober 2024.

#### Marsafstand
Vanweë die hoë eksentrisiteit van sy wentelbaan is Ganymed ook 'n Marsskrammer: Dit kruis Mars se wentelbaan by 1,66&nbsp;AE. Op 16&nbsp;Desember 2176 sal dit 0,02868&nbsp;AE (4&nbsp;290&nbsp;000&nbsp;km) van Mars af wees.

## Naam
Die asteroïed is genoem na Ganumedes, 'n figuur uit die Griekse mitologie. Die Duitse spelling, "Ganymed", is gebruik. Ganumedes was 'n Trojaanse prins wat deur Zeus ontvoer is om die wynskinker van die gode te wees. Ook Jupiter se derde maan, Ganumedes, is na hom genoem.

## Verwysings
## Skakels
* Risk corridor over Southern Hemisphere
* 2010 RF12: A second asteroid will buzz the Earth today, csmonitor.com, September 8, 2010
* Early warning for close approaches of two house-sized asteroids, *The Planetary Society*, September 8, 2010
Natasha Joubert (skaakspeler)

:*Vir ander mense met dieselfde naam, sien: Natasha Joubert.*

**Natasha Joubert** (gebore 6 Desember 2005) is 'n Suid-Afrikaanse skaakspeler.

Sy verteenwoordig die Wes-Kaap se skaakspan.

## Verwysings
Eriospermum kiboense

***Eriospermum kiboense *** is 'n knolagtige geofiet wat deel van die *Asparagaceae* familie is. Die spesie is inheems aan Malawi, Tanzanië en Zimbabwe.

## Bronnelys 
* Plants of the World Online
Londense Moltrein

220px**London Underground****Moltreinstelsel van Londen**

----
**Opening**  

----

**Bedryf deur**London Underground Limited

----

**Totale lengte**402 kilometer

----

**Stasies**272 in gebruik (262 besit)

----

**Spoorwydte**Standaardspoorwydte van 1 435 mm

----

**Elektrifisering**Vierde spoor, 630 of 750 volt gelykstroom

----

**Kaart van die moltreinnetwerk**220px
Die **Londense Moltrein** (Engels: *London Underground*; alledaags bekend as *The Tube*) is ’n snelvervoerstelsel waarvan die treine oor groot dele ondergronds loop (bekend as ’n moltreinstelsel of eenvoudig moltrein). Die Londense Moltrein bedien Groot-Londen (*Greater London*) en sommige aangrensende *home counties* soos Buckinghamshire, Essex en Hertfordshire in Engeland.

Die Moltrein het sy oorsprong in die *Metropolitan Railway*, wat op 10 Januarie 1863 geopen is as die wêreld se eerste ondergrondse passasierspoorlyn. Die Metropolitan is nou deel van die *Circle*, *District*, *Hammersmith & City* en *Metropolitan*-lyne. Die eerste lyn wat ondergrondse elektriese treine gebruik het, die *City & South London Railway* in 1890, is nou deel van die Noord-lyn.

Die netwerk het uitgebrei tot 11 lyne met 400 km se spoorlyn. Tog dek die Moltrein nie die meeste suidelike dele van Groot-Londen nie; daar is slegs 33 Moltreinstasies suid van die rivier Teems. Die stelsel se 272 stasies hanteer gesamentlik tot 5 miljoen passasiersritte per dag. In 2023/24 is die Moltrein vir 1 181 miljard passasiersritte gebruik.

Die eerste tonnels is net onder die grondoppervlak gebou met die uitgrawings-en-bedekking-metode (*cut-and-cover*); later is kleiner, byna sirkelvormige tonnels op ’n dieper vlak gegrawe—wat gelei het tot die bynaam *The Tube*. Ten spyte van sy naam is slegs 45% van die stelsel ondergronds; baie van die netwerk in die buitenwyke van Londen is bo die grond. Die *Travelcard*-kaartjie is in 1983 bekendgestel, en die *Oyster card*, ’n kontaklose kaartstelsel, in 2003. Kontaklose betalings met bankkaarte is in 2014 ingevoer—die eerste sodanige gebruik op ’n openbare vervoerstelsel.

Die LPTB het verskeie nuwe stasiegeboue, plakkate en openbare kunswerke in ’n modernistiese styl opdrag gegee. Die skematiese Tube-kaart, ontwerp deur Harry Beck in 1931, is in 2006 as ’n nasionale ontwerpikoon aangewys en sluit nou ander vervoerstelsels in benewens die Moltrein, soos die *DLR*, *London Overground*, *Thameslink*, *Elizabeth*-lyn en *Tramlink*. Ander bekende Londense Moltrein-handelsmerke sluit in die *roset*-embleem en die *Johnston*-lettertipe, ontwerp deur Edward Johnston in 1916.

## Verwysings 
## Eksterne skakels 
* Amptelike webwerf
Helmuth von Moltke die Jongere

duimnael
**Graf Helmuth Johannes Ludwig von Moltke** (25 Mei 1848 – 18 Junie 1916), ook bekend as **Moltke die Jongere**, was 'n Duitse generaal en Hoof van die Groot Duitse Generale Staf, 'n lid van die Huis van Moltke. Hy was ook die neef van Generaalveldmaarskalk Helmuth von Moltke die Ouere, wat algemeen "Moltke die Ouere" genoem word om die twee te onderskei.

Nadat hy die hoof van die Generale Staf geword het, het Moltke die Duitse Leër van 1 Januarie 1906 tot 14 September 1914 gelei gedurende die eerste maande van die Eerste Wêreldoorlog. Sy nalatenskap bly 'n saak van kontroversie, as gevolg van sy betrokkenheid by Duitsland se besluit om oorlog te voer en by die uitvoering van die inval in Frankryk en België wat gekulmineer het in die Eerste Slag van die Marne.

## Bronnelys
* Craig, Gordon A. *The politics of the Prussian army 1640-1945* (1955). Online free to borrow
* 
* Foley, Robert T. "Preparing the German Army for the First World War: The Operational Ideas of Alfred von Schlieffen and Helmuth von Moltke the Younger." *War & Society* 22.2 (2004): 1-25. online
* Fromkin. David. ''Europe's Last Summer: Who Started the Great War in 1914?* (2005)
* Herwig, Holger H. *The Marne, 1914: the opening of World War I and the battle that changed the world* (2011).
*
*
* Meyer, Thomas (Ed.). *Helmuth von Moltke, Light for the new millennium: Rudolf Steiner's association with Helmuth and Eliza von Moltke: letters, documents and after-death communications*. Rudolf Steiner Press, London, 1997. .
* 
* 
* Tuchman, Barbara. *The Guns of August*, also published as *August 1914*, Macmillan Publishers, 1962.
* Zuber, Terence. *Inventing the Schlieffen Plan: German War Planning, 1871–1914*. Oxford University Press, 2002.
* 
* Helmuth Johannes Ludwig von Moltke: *Erinnerungen, Briefe, Dokumente 1877-1916.'' Stuttgart 1922

## Eksterne skakels
Eriospermum patentiflorum

***Eriospermum patentiflorum*** is 'n knolagtige geofiet wat deel van die Asparagaceae-familie is. Die spesie is endemies aan Suid-Afrika en kom van Vanrhynsdorp tot by Clanwilliam in die Wes-Kaap voor. Die plant het 'n voorkomsgebied van 958&nbsp;km² en word bedreig deur landbouaktiwiteite, steengroewe en padkonstruksie.

## Bronnelys 
* REDLIST Sanbi
* Plants of the World
Eriospermum titanopsoides

***Eriospermum titanopsoides*** is 'n knolagtige geofiet wat deel van die Asparagaceae familie is. Die spesie is endemies aan Suid-Afrika en kom in die Wes-Kaap op die Knersvlakte voor. Die plant het 'n voorkomsgebied van 1552&nbsp;km² en sy getalle het gedaal weens onwettige versameling deur tuinboukundiges. Daar word beraam dat die spesie se getalle met 50% gaan daal oor die volgende 30 jaar.

## Bronne 
* REDLIST Sanbi
* Plants of the World Online
Eriospermum minutipustulatum

***Eriospermum minutipustulatum*** is 'n knolagtige geofiet wat deel van die Asparagaceae familie is. Die spesie is endemies aan Suid-Afrika en kom in die Wes-Kaap op die Koebee-eskarp in die Knersvlakte voor. Daar is een bevolking bekend wat bedreig word deur oorbeweiding, veral bokke. Die spesie is deel van die renosterveld.

## Bronnelys 
* REDLIST Sanbi
* Plants of the World
Eriospermum parvulum

***Eriospermum parvulum*** is 'n klein, knolagtige geofiet wat deel van die Asparagaceae familie is. Die spesie is endemies aan Suid-Afrika en kom in die Noord-Kaap in die Richtersveld naby Kuboes voor. Daar is een bevolking bekend en die spesie het 'n voorkomsgebied van kleiner as 10&nbsp;km². Die spesie se habitat gaan agteruit.

## Bronne 
* REDLIST Sanbi
* Plants of the World Online
Toby Alderweireld

**Tobias Albertine Maurits Alderweireld** (gebore 2 Maart 1989) is ’n Belgiese voormalige professionele sokkerspeler wat as ’n sentrale verdediger gespeel het.

Alderweireld het sy professionele loopbaan by die Nederlandse klub Ajax begin, waar hy verskeie eerbewyse gewen het, insluitend drie agtereenvolgende Eredivisie-titels. In 2013 het hy na Atlético Madrid verhuis, waar hy La Liga gewen het en die Champions League-eindstryd in sy eerste seisoen gehaal het. Na ’n jaar op lening by Southampton het hy in 2015 na Tottenham Hotspur verhuis en weer die Champions League-eindstryd in 2019 bereik. Hy het Tottenham in 2021 verlaat, nadat hy 236 amptelike wedstryde in alle kompetisies gespeel het, om by die Katarse klub Al-Duhail aan te sluit. Ná een seisoen in Katar het hy teruggekeer na België en by sy tuisdorpklub Royal Antwerp aangesluit, waar hy in sy eerste seisoen die Belgiese Pro Liga gewen het en die wendoel aangeteken het, voordat hy in 2025 uit sokker getree het.

Alderweireld was van 2009 tot 2022 ’n senior internasionale speler vir België en het 127 wedstryde gespeel. Hy het die land verteenwoordig by die FIFA Sokker-Wêreldbekertoernooie in 2014, 2018 en 2022, asook by die Europese Kampioenskappe in 2016 en 2020.

## Verwysings
Thomas Vermaelen

**Thomas Vermaelen** (gebore 14 November 1985) is ’n Belgiese voormalige professionele sokkerspeler wat as ’n verdediger gespeel het. As ’n linkervoetige speler het hy gewoonlik as ’n linkerkant-sentrale verdediger gespeel, en kon ook op linkervleuelverdediger speel. Sy sleutelkenmerke het lugvermoë, leierskapvaardighede en vinnigheid met die bal aan sy voete ingesluit. Hy was ook bekend vir sy vermoë om doele aan te teken as ’n verdediger.

Vermaelen het in 2000 by Ajax se jeugakademie aangesluit en het die Eredivisie-titel in die 2003–04-seisoen in sy eerste jaar by die klub gewen. Hy is op ’n uitleenbeurt na RKC Waalwijk voordat hy weer by Ajax aangesluit het en die KNVB-beker en Johan Cruyff-skil gewen het. Ná Klaas-Jan Huntelaar se vertrek in 2009, het hy as klubkaptein gedien vir die res van die seisoen. Hy het in 2009 by Arsenal aangesluit en is ingesluit in die PFA Premier League-span van die Jaar vir daardie seisoen. Ná Robin van Persie se oorgang na Manchester United in Augustus 2012, is hy as klubkaptein aangewys, maar eerste-span-geleenthede was beperk weens die sukses van Arsenal se nuwe eerste-keuse-verdedigingspaar, Per Mertesacker en Laurent Koscielny.

In Augustus 2014 het hy van Arsenal na Barcelona oorgegaan ir ’n oordragfooi van £15 miljoen, maar hy is gereeld deur beserings gekniehalter. Ná ’n operasie het hy eers in Mei 2015 sy debuut vir Barcelona gemaak. In Augustus 2015 het hy sy eerste doel vir die klub aangeteken en later daardie jaar die FIFA-Klubwêreldbeker gewen. In 2016 is hy aan Roma uitgeleen, maar het weens beserings min gespeel. Hy het in 2017 na Barcelona teruggekeer en kortstondig gereeld gespeel as sentrale verdediger voordat hy weer beseer is. Op 27 Julie 2019 het Vermaelen ’n twee-en-’n-halfjaar-kontrak met die J1 Liga-klub Vissel Kobe geteken. By die klub het hy weer aangesluit by voormalige Barcelona-spanmaats Andrés Iniesta en Sergi Samper, asook voormalige Arsenal-spanmaat Lukas Podolski.

Vermaelen het in 2006 sy internasionale debuut vir België gemaak, en het deelgeneem aan die Olimpiese Spele in 2008, waar België vierde geëindig het, sowel as aan die Wêreldbeker-toernooie in 2014 en 2018 (waar België derde geëindig het), en die UEFA Europese Kampioenskappe in 2016 en 2021. Op 21 Januarie 2022 het die Koninklike Belgiese Sokkervereniging Vermaelen se aftrede as speler aangekondig.

## Verwysings
Arjen Robben

**Arjen Robben** (gebore 23 Januarie 1984) is 'n Nederlandse voormalige professionele sokkerspeler wat as 'n vleuel gespeel het. Bekend vir sy dribbelvaardighede, spoed en langafstand-skutte, word hy beskou as een van die beste spelers van sy generasie en een van die grootste vleuels in die geskiedenis van die sport.

Robben het eers bekendheid verwerf by Groningen, waar hy aangewys is as Speler van die Jaar vir die 2000–01 Eredivisie-seisoen. Twee jaar later het hy by PSV aangesluit, waar hy aangewys is as Nederland se Jong Speler van die Jaar en ’n Eredivisie-titel gewen het. In die daaropvolgende seisoen was verskeie toonaangewende klubs agter sy handtekening aan, en ná langdurige oordragnasies het hy in 2004 by Chelsea aangesluit. Robben se debuut vir Chelsea is vertraag weens ’n besering, maar toe hy weer fiks was, het hy gehelp om Chelsea twee opeenvolgende Premier League-titels te laat wen, en is in November 2004 aangewys as Premier League Speler van die Maand. Ná 'n derde seisoen in Engeland, wat deur beserings gekenmerk is, het Robben by Real Madrid aangesluit in 'n oordrag ter waarde van €35 miljoen.

In Augustus 2009 het Robben na Bayern München oorgeplaas vir 'n fooi van ongeveer €25 miljoen. In sy eerste seisoen in München het Bayern die ligatitel gewen – Robben se vyfde ligatitel in agt jaar. Robben het die wendoel aangeteken in die 2013 UEFA Champions League-eindstryd, en is ingesluit in die Toernooi-span. In 2014 is hy opgeneem in die FIFPro Wêreldspan, die UEFA-span van die Jaar, en het hy vierde geëindig in die Ballon d'Or. In Duitsland het hy 20 trofeë gewen, insluitend agt Bundesliga-titels en vyf DFB-bekers. Gedurende sy lang loopbaan by Bayern was Robben ook bekend vir sy suksesvolle vennootskap met mede-vleuelspeler Franck Ribéry – saam was hulle liefdevol bekend as "Robbery".

Saam met die Nederlandse nasionale span het hy die eindstryd van die FIFA Wêreldbeker in 2010 gehaal, wat *Oranje* in ekstra tyd teen Spanje verloor het. Hy het ook aan die Wêreldbekertoernooie in 2006 en 2014 deelgeneem, asook aan die Europese Kampioenskappe in 2004, 2008 en 2012.

## Verwysings
Giovanni van Bronckhorst

**Giovanni Christiaan "Gio" van Bronckhorst** (gebore 5 Februarie 1975) is ’n Nederlandse sokkerafrigter en voormalige speler wat tans as assistent-afrigter by Liverpool werk. Aanvanklik ’n middelveldspeler, het hy later in sy loopbaan na linkervleuelverdediger verskuif.

Van Bronckhorst het op klubvlak vir RKC Waalwijk, Feyenoord, Rangers, Arsenal, Barcelona en weer Feyenoord gespeel. Hy was ’n sleutelfiguur in Barcelona se UEFA Champions League-oorwinning in 2005–06, en was in die beginspan vir die eindstryd nadat hy elke wedstryd van die toernooi gespeel het.

Hy het 106 wedstryde vir die Nederlandse nasionale span gespeel en het aan drie FIFA Wêreldbekertoernooie deelgeneem (1998, 2006 en 2010), asook drie UEFA Europese Kampioenskappe (2000, 2004 en 2008). Nadat hy *Oranje* tydens die Wêreldbekertoernooi in Suid-Afrika aangevoer het as kaptein, is hy in die Orde van Oranje-Nassau opgeneem. Die eindstryd teen Spanje was ook die laaste wedstryd van sy loopbaan.

Na afrigtingsrolle by Nederland se onder-21-span en Feyenoord, het hy in Mei 2015 hoofafrigter van Feyenoord geword. Hy het die KNVB-beker in sy eerste seisoen gewen en in 2017 die klub se eerste Eredivisie-titel in 18 jaar. In November 2021 het hy na Glasgow Rangers teruggekeer as afrigter, die Europa League-eindstryd gehaal en die Skotse Beker gewen. In Junie 2024 het hy by Beşiktaş aangesluit en die Turkse Superbeker in sy eerste amptelike wedstryd gewen. Hy is egter in November van dieselfde jaar ontslaan te midde van swak resultate.

In Julie 2025 het hy by Liverpool aangesluit as assistent-afrigter onder leiding van Arne Slot.

Van Bronckhorst is van Indonesiese en Molukse afkoms.

## Verwysings
Helmuth von Moltke die Ouere

duimnael
**Helmuth Karl Bernhard Graf von Moltke** (26 Oktober 1800 – 24 April 1891) was 'n Pruisiese veldmaarskalk. Hy was die stafhoof van die Pruisiese leër vir dertig jaar en word beskou as die skepper van 'n nuwe, meer moderne metode om leërs in die veld te rig en een van die beste militêre denkers van sy generasie. Hy het troepe in Europa en die Midde-Ooste aangevoer, in die Tweede Sleeswyk-oorlog, die Oostenryks-Pruisiese Oorlog en die Frans-Duitse Oorlog. Hy word beskryf as die beliggaming van "Pruisiese militêre organisasie en taktiese genie". Hy was gefassineer deur spoorweë en was 'n baanbreker in hul militêre gebruik. Hy word dikwels Moltke die Ouere genoem om hom te onderskei van sy neef Helmuth von Moltke die Jongere (Helmuth Johann Ludwig von Moltke), wat die Duitse leër aangevoer het met die uitbreek van die Eerste Wêreldoorlog. Hy is veral die vroegste mens wie se opgeneemde stem bewaar gebly het, aangesien hy in die laaste jaar van die 18de eeu (1800) gebore is. Hy het vier opnames gemaak; twee wat in Oktober 1889 opgeneem is, word tot vandag toe bewaar gebly.

## Bronnelys
* 
* 
* 
* 
* 
* Moltke, Helmuth Carl Bernhard, Count von, volume=18 , bl. 677–681, Henry Spenser Wilkinson.

## Eksterne skakels
Berkheya angolensis

***Berkheya angolensis*** is 'n plant wat deel van die Asteraceae familie is. Die spesie is inheems aan Angola, Demokratiese Republiek die Kongo en Zambië.

## Bronnelys 
* Plants of the World
Berkheya angusta

***Berkheya angusta*** is 'n plant wat deel van die Asteraceae familie is. Die spesie is endemies aan Suid-Afrika en kom in die Wes-Kaap in die Breederiviervallei asook tussen Gansbaai en Bredasdorp voor. Die spesie word bedreig deur die aanlê van wingerde.

## Bronnelys 
* REDLIST Sanbi
* Plants of the World
Der Steppenwolf (roman)

**Der Steppenwolf** is 'n roman deur die Duits-Switserse skrywer Hermann Hesse, waarin hy outobiografiese en fiktiewe besonderhede saamvoeg. Die boek, wat in die periode van die Weimarrepubliek na die Eerste Wêreldoorlog geskryf is, weerspieël in wese die diep geestelike krisis wat Hesse in die 1920's ervaar het. Die eerste uitgawe in Duits is in 1927 deur S. Fischer Verlag in Berlyn gepubliseer. Die Nederlandse vertaling deur Pieter Grashof is in 1964 as *De Steppenwolf* deur *De Bezige Bij* in Amsterdam gepubliseer.

## Opsomming 
Die boek is 'n raamvertelling en bevat die notas van Harry Haller, die hoofkarakter met dieselfde voorletters as die outeur. Harry Haller voel 'n dualiteit binne homself. Behalwe dat hy mens is, is hy die "Steppewolf" wat niks te make behoort te hê met menslike sentiment nie. As mens is hy 'n joernalis en krities oor ontwikkelinge in Duitsland gedurende die tussenoorlogse tydperk. Na allerhande vreemde en sprokiesagtige gebeure ontdek die Steppewolf dat hy nie 'n dubbele wese is nie, maar een wese, soos enige ander, met honderde karakters en persoonlikhede binne hom. Die hoofkarakter waarsku eksplisiet teen die onvermydelike naderende Tweede Wêreldoorlog.

## Oorspronklike uitgawe 
*  *Der Steppenwolf*, uitg. S. Fischer, Berlijn (1927)

## Verwysings
Berkheya armata

Die **grootdissel** (*Berkheya armata*) is 'n plant wat deel van die Asteraceae familie is. Die spesie is endemies aan Suid-Afrika en kom in Limpopo, Mpumalanga en die Wes-Kaap voor. Die spesie staan ook as die *vlaktedissel* en *vlaktedoring* bekend.

## Galery 

Berkheya armata (1).jpg

## Bronnelys 
* REDLIST Sanbi
* Plants of the World
Nhlanhla Mkhwanazi

Luitenant-generaal **Nhlanhla Lucky Mkhwanazi** is 'n Suid-Afrikaanse wetstoepassingsbeampte wat die KwaZulu Natal Provinsie van Suid-Afrika dien as die Provinsiale Polisiekommissaris. Genl Mkhwanazi is op 5 Februarie 1973 in KwaZulu Natal, Suid-Afrika, gebore.

'n Voormalige Afdelingskommissaris vir Gespesialiseerde Operasionele Reaksiedienste van die Suid-Afrikaanse Polisiediens (SAPD), voormalige Hoof van Komponent en Bevelvoerder van die elite polisie taktiese eenheid van die Suid-Afrikaanse Polisiediens, Spesiale Taakmag, in die omgangstaal bekend as die "Taakies", nadat hy voorheen gekwalifiseer het vir die wêreldbekende moeilike keurings- en opleidingsproses met die hoë uitvalsyfer van 85% of meer in sommige werwingsiklusse. Hy het in die elite-eenheid as 'n polisie spesiale taakmagoperateur gedien. 'n Openbare figuur bekend vir sy leiersrolle in die Suid-Afrikaanse Polisiediens (SAPD) het nasionale erkenning verwerf vir sy diens as die Waarnemende Nasionale Polisiekommissaris.

## Loopbaan
Mkhwanazi het verskeie sleutelposisies binne die Suid-Afrikaanse Polisiediens (SAPD) beklee. Hy het veral as die Waarnemende Nasionale Kommissaris van die SAPD gedien gedurende 'n kritieke tydperk, waar hy nasionale veiligheidsuitdagings aangespreek het en wetstoepassingshervormings geïmplementeer het. Sy leierskap is gekenmerk deur sterk optrede teen georganiseerde misdaad en korrupsie.

Benewens sy nasionale rolle, het Mkhwanazi beduidend bygedra tot provinsiale wetstoepassing in KwaZulu-Natal, met 'n fokus op misdaadvoorkoming en die verbetering van gemeenskapsveiligheid. Hy was uitgesproke oor die uitdagings van die bestuur van onwettige immigrasie en die impak daarvan op misdaad in die streek.

Op 6 Julie 2025 het Mkhwanazi verdoemende bewerings gemaak teen hooggeplaaste polisiebeamptes en politici, insluitend die Minister van Polisie, Senzo Mchunu, en lede van die regbank, waar hy hulle daarvan beskuldig het dat hulle kriminele sindikate bygestaan het, hulself by ondersoeke betrek het en geregtigheid belemmer het. 

Minister Mchunu het 'n verklaring uitgereik waarin hy die beskuldigings as ongegrond afgemaak het, terwyl President Cyril Ramaphosa 'n verklaring uitgereik het waarin hy versoek het om terughoudendheid van die nasionale veiligheidsgroep en belowe het om die bewerings wat in die saak geopper is, te ondersoek.

Die voorsitter van die Parlementêre Portefeuljekomitee vir Polisie, Ian Cameron (LP – Demokratiese Alliansie), het 'n ondersoek na die bewerings versoek.

## Madlanga-kommissie
In September 2025 het Mkhwanazi voor die Madlanga-kommissie, onder leiding van afgetrede regter Mbuyiseni Madlanga, verskyn. Die kommissie is in Julie 2025 deur president Cyril Ramaphosa in die lewe geroep om bewerings deur die KwaZulu-Natalse provinsiale polisiekommissaris, luitenant-generaal Mkhwananzi, van sameswering en korrupsie tussen politici, senior polisie, aanklaers, intelligensie-operateurs en elemente van die regbank in Suid-Afrika te ondersoek..

## Verwysings
Eriospermum spirale

Die **bottervaatjie** (*Eriospermum spirale*) is 'n knolagtige geofiet wat deel van die Asparagaceae familie is. Die spesie is endemies aan Suid-Afrika en kom in die Wes-Kaap vanaf die Kaapse Vlakte tot by Vanrhynsdorp voor. Die plant het 'n voorkomsgebied van 12&nbsp;000&nbsp;km² en daar is tien bevolkings bekend. Die spesie word bedreig deur die uitbreiding van landbou en ontwikkeling en het reeds 50% van sy habitat verloor die afgelope 120 jaar. Die tendens hou aan.

## Bronnelys 
* REDLIST Sanbi
* Plants of the World
Berkheya barbata

Die **dissel** (*Berkheya barbata*) is 'n plant wat deel van die Asteraceae familie is. Die spesie is endemies aan Suid-Afrika en kom in die Wes-Kaap voor.

## Sinonieme 
Die spesie het 19 sinonieme:

* *Agriphyllum canescens* Cramer
* *Agriphyllum fruticosum* (L.) Dum.Cours.
* *Agriphyllum grandiflorum* Desf.
* *Agriphyllum ilicifolium* (Lam.) J.St.-Hil.
* *Apuleja fruticosa* Gaertn.
* *Atractylis oppositifolia* L.
* *Berkheya grandiflora* Willd.
* *Berkheya grandiflora var. capensis* Sch.Bip.
* *Berkheya grandiflora var. natalensis* Sch.Bip.
* *Berkheya ilicifolia* (Lam.) Druce
* *Carthamus africanus* Lam.
* *Crocodilodes oppositifolia* (L.) Kuntze
* *Gorteria barbata* L.f.
* *Gorteria carthamoides* Lam.
* *Gorteria fruticosa* L.
* *Gorteria ilicifolia* Lam.
* *Rohria grandiflora* Thunb.
* *Rohria ilicifolia* (Lam.) Vahl
* *Stobaea kraussii* Sch.Bip.

## Galery 

Berkheya barbata 1DS-II 1-C4351.jpg
Berkheya barbata 1DS-II 1-C4544.jpg
Berkheya barbata 1DS-II 3-5232.jpg
Berkheya barbata 1DS-II 1-C4565.jpg
Berkheya barbata 1DS-II 1-C4434.jpg
Berkheya barbata 1DS-II 1-C4352.jpg

## Bronnelys 
* REDLIST Sanbi
* Plants of the World
Aanvalle in Madrid op 11 Maart 2004

Op 11 Maart 2004 het ’n reeks gekoördineerde, byna gelyktydige bomaanvalle die *Cercanías* pendeltreinstelsel in Madrid, Spanje, getref. Die aanvalle, ook bekend as **11M** in Spanje, het net drie dae voor die algemene verkiesing plaasgevind en het 193 mense se lewens geëis, met sowat 2 500 ander wat beseer is. Dit was die dodelikste terreuraanval in die geskiedenis van Spanje, en die ergste in Europa sedert die bomaanval op Pan Am-vlug 103 in 1988. Die omvang en presiese beplanning van die aanvalle het herinneringe aan die 11 September 2001-aanvalle in die Verenigde State wakker gemaak (die aanvalle in Madrid het presies twee en ’n half jaar ná dié in die VSA plaasgevind). Die aanvalle is uitgevoer deur individue wat gekant was teen Spanje se betrokkenheid by die Irakse Oorlog.

Kort ná die aanvalle het daar groot politieke verdeeldheid ontstaan oor hoe die regering die gebeure hanteer het. Spanje se twee grootste politieke partye — die Spaanse Sosialistiese Arbeidersparty (PSOE) en die Volksparty (PP) — het mekaar daarvan beskuldig dat hulle bewyse verdraai of versteek het om politieke voordeel te behaal. Die regerende PP onder Eerste Minister José María Aznar het aanvanklik beweer dat die Baskiese separatistiese organisasie ETA verantwoordelik was. Die opposisie het egter beweer dat die regering probeer het om die publiek te mislei oor die werklike oorsaak — ’n Islamitiese terreuraanval — omdat dit gekoppel sou word aan Spanje se ongewilde deelname aan die oorlog in Irak, waarvoor geen parlementêre goedkeuring verkry is nie.

Ná die aanvalle het daar landswye protesoptogte en betogings plaasgevind waarin geëis is dat die regering "die waarheid vertel". Politieke ontleders is dit grootliks eens dat dit nie soveel die aanvalle self was nie, maar eerder die wyse waarop dit hanteer is, wat daartoe gelei het dat die PP die verkiesing verloor het. ’n Studie deur die ekonoom José García Montalvo, gepubliseer in *The Review of Economics and Statistics*, dui aan dat die aanvalle wel ’n beslissende impak op die verkiesingsuitslag gehad het—wat die bewind van die Volksparty beëindig en dit aan die Sosialiste oorgedra het.

Na 21 maande se ondersoek het regter Juan del Olmo verskeie beskuldigdes verhoor, insluitend die Marokkaanse burger Jamal Zougam, vir hul rol in die aanvalle. Hoewel daar aanvanklik bewerings van skakels met al-Kaïda was, het Spaanse owerhede geen konkrete bewyse van sodanige bande gevind nie. In September 2007 het die Spaanse regbank 21 individue skuldig bevind aan deelname aan die aanvalle, maar bevind dat daar geen eksterne meesterbrein of direkte skakel met al-Kaïda betrokke was nie.

## Verwysings
Ruud van Nistelrooy

**Rutgerus Johannes Martinus van Nistelrooij** (gebore 1 Julie 1976), algemeen bekend as **Ruud van Nistelrooy**, is ’n Nederlandse professionele sokkerafrigter en voormalige speler. Van Nistelrooy word wyd beskou as een van die beste doelskieters van sy generasie. Hy was drie keer die topskieter in die UEFA Champions League en is tans sesde op die algehele lys van topskieters in dié kompetisie, met 56 doele. Hy was ook die topskieter in drie verskillende Europese plaaslike ligas. In 2004 is hy opgeneem in die FIFA 100, ’n lys van die wêreld se grootste lewende spelers.

Van Nistelrooy het sy loopbaan by Den Bosch begin, en daarna na Heerenveen verhuis, voordat hy sy naam gevestig het by PSV Eindhoven, waar hy twee Eredivisie-titels gewen het. Sy indrukwekkende doelskoprekord by PSV het die aandag van Manchester United getrek. ’n Ooreenkoms is reeds in die somer van 2000 bereik, maar weens beserings is die oorgang eers ’n jaar later voltooi teen ’n destydse Britse rekordbedrag van £19 miljoen. Sy tyd by United was suksesvol – hy het die Premierliga, FA-beker, Ligabeker en die FA Community Shield gewen, en is twee keer as Sir Matt Busby Speler van die Jaar aangewys. Van Nistelrooy het 150 doele in slegs 219 wedstryde vir United aangeteken en was destyds hul voorste doelskieter in Europese kompetisie, maar het aan die einde van sy verblyf uit guns geval. Real Madrid het hom in 2006 onder kontrak geneem. Alhoewel beserings die einde van sy tyd by Madrid beïnvloed het, het hy La Liga twee keer gewen, asook die Supercopa de España, voordat hy in Januarie 2010 by Hamburger SV aangesluit het. Ná een en ’n halwe seisoen in Hamburg het hy in die somer van 2011 na Málaga in Spanje verhuis. Hy het in 2012 as speler afgetree.

Internasionaal het Van Nistelrooy 70 keer vir Nederland gespeel en 35 doele aangeteken. Hy het aan die Europese Kampioenskappe in 2004 en 2008 deelgeneem, asook aan die Wêreldbekertoernooi in 2006.

## Verwysings
Maarten Stekelenburg

**Maarten Stekelenburg** (gebore 22 September 1982) is ’n Nederlandse voormalige professionele sokkerspeler wat as doelwagter gespeel het.

Stekelenburg het sy loopbaan by Ajax begin en het in sy eerste tydperk daar 282 wedstryde oor nege seisoene gespeel. Hy het nege titels gewen, insluitend twee Eredivisie-kampioenskappe. Daarna het hy vir Roma, Fulham, Monaco, Southampton en Everton gespeel. Ná die afloop van sy kontrak by Everton aan die einde van die 2019–20 Premierliga-seisoen, het hy na Ajax teruggekeer.

Stekelenburg het in 2004 sy debuut vir die Nederlandse nasionale span gemaak en het altesaam 63 wedstryde gespeel. Hy was die ondersteunende doelwagter vir Edwin van der Sar tydens die Wêreldbekertoernooi in 2006 en die Europese Kampioenskap 2008. Daarna was hy die eerste keuse en het hy gehelp om Nederland tot in die eindstryd van die Wêreldbekertoernooi in 2010 te neem. Hy het ook gespeel tydens die Europese Kampioenskap 2012 en die Europese Kampioenskap 2020.

## Verwysings
Rafael van der Vaart

**Rafael Ferdinand van der Vaart** (gebore 11 Februarie 1983) is ’n Nederlandse voormalige professionele sokkerspeler wat as ’n aanvallende middelveldspeler gespeel het.

Van der Vaart het sy loopbaan by Ajax se jeugakademie begin en homself in die eerste span ingewerk, en het op 17-jarige ouderdom sy debuut gemaak. Hy was bekend vir sy spelmaakvermoëns en is met Johan Cruyff vergelyk. Hy is as Nederlandse Sokker Talent van die Jaar aangewys en het die eerste ontvanger van die Golden Boy-toekenning geword terwyl hy by die klub was. Hy het na die Bundesliga-klub Hamburger SV verhuis, daarna na Real Madrid, en toe na Tottenham Hotspur voordat hy in 2012 na Hamburger SV teruggekeer het. In die latere stadiums van sy loopbaan het Van der Vaart kort rukkies in Spanje en Denemarke gespeel voordat hy in 2018 sy uittrede aangekondig het, en in 2019 met ’n afskeidwedstryd teruggekeer het.

Van der Vaart het tussen 2001 en 2013 ’n totaal van 109 wedstryde vir Nederland gespeel. Hy het die land by drie Europese Kampioenskappe en twee FIFA-Wêreldbekertoernooie verteenwoordig, en die eindstryd in 2010 gehaal.

Na sy speelloopbaan het hy gereeld as 'n ontleder opgetree vir die Nederlandse televisieprogram *NOS Studio Voetbal*, waar hy groot toernooie soos die Europese Kampioenskap en die Wêreldbeker ontleed het.

## Verwysings
Michel Bampély

**Michel Bampély** (gebore op 8 Oktober 1974 in Kiëf) is 'n Franse sosioloog, sanger, digter en musiekvervaardiger. Hy is beter bekend onder sy kunstenaarsnaam **Saint-Michel**. Sy werk lê op die grens van sosiale navorsing, musiek en gesproke poësie.

## Lewe 
### Afkoms en opleiding 
Michel Bampély is in Kiëf gebore en het Kongolese afkoms. Hy is die kleinseun van Michel Mongali, 'n voormalige minister van Jeug en Sport in die Kongo tydens die 1960's. Sy oom, Maxime Mongali, was 'n bekende komponis van Kongolese rumba.

Hy het in Parys grootgeword, waar hy die hip-hopkultuur ontdek het. Daarna het hy moderne letterkunde en sosiologie gestudeer en sy doktorsgraad aan die EHESS behaal onder leiding van Jean-Louis Fabiani.

In 2023 is sy Afro-jazzprojek *Grand Enfant (Afro-Jazz Vol.1)* deur Universal Music Africa gepubliseer.

### Openbare betrokkenheid 
In Junie 2024 het Michel Bampély 'n oop brief saam met meer as 4000 wetenskaplikes onderteken teen die Rassemblement National, waarin hulle gewaarsku het teen die bedreiging vir akademiese vryheid. Die oproep is gepubliseer in *L’Obs* en is opgestel deur die groep *Scientifiques en rébellion*.

### Persoonlike lewe 
Sedert 2022 is hy getroud met die kunstenaar en digteres Mademoiselle Éférie. Hulle het twee kinders en tree saam op as duo, byvoorbeeld in die lied *Le Bal Blomet*.

## Publikasies 
### Werke 
* 1999: *La fête des fous, chansons pour voix et piano*. Gesamentlike werk, Scorpio Music.
* 2016: *Chansons et costumes à la mode juridique et française. Handelinge van die Kolloquium van Le Mans*, Éditions L’Épitoge.
* 2025: ''En Afrique, l'ordre constitutionnel en questions*, Éditions Afrique Contemporaine.

### Artikels 
* 2025: Michel Bampély, « Bonacci Giulia, Delmas Adrien, Argyriadis Kali, *Cuba and Africa, 1959–1994: Writing an Alternative Atlantic History*, Wits University Press, 2020 », *Afrique contemporaine*, nr. 278, 2 | 2024 (herpubliseer op 24 Januarie 2025, besoek op 25 Januarie 2025 ; )

## Diskografie 
* *La fête des fous* (2000)
* *Les Rillettes du Mans* (2011)
* *Grand Enfant (Afro-Jazz Vol.1)* (2023)
* *Les Infinis (Soul Jazz Poetry)'' (2025)

## Verwysings 
## Eksterne skakels 
* Michel Bampély by EHESS
* Artikel by Afrik.com
* Artikel by Africultures
Marcell Jansen

**Marcell Jansen** (gebore 4 November 1985) is ’n Duitse professionele sokkerspeler wat vir Hamburger SV III speel en tans ook die president van Hamburger SV is. Hy speel ook vir Hamburger SV III in die Oberliga Hamburg. Hy was bekend vir sy akkurate voorsette en spoed, ten spyte van sy lang postuur. As ’n veelsydige speler het Jansen hoofsaaklik as linker-agterspeler of vleuelagter gespeel, maar kon ook as linkervleuel aangewend word.

Hy het 45 wedstryde vir die Duitse nasionale span gespeel en drie doele aangeteken; onder hulle een teen Uruguay in die klein finale van die 2010 Wêreldbeker by die Nelson Mandelabaaistadion in Port Elizabeth.

## Verwysings
Sami Khedira

**Sami Khedira** (Arabies: سامي خضيرة; gebore 4 April 1987) is ’n Duitse voormalige professionele sokkerspeler wat as sentrale middelvelder gespeel het.

Hy het sy loopbaan by VfB Stuttgart begin en het die Bundesliga in 2007 gewen, voordat hy in 2010 na Real Madrid verhuis het. In sy vyf seisoene in Spanje het hy sewe binnelandse en internasionale trofeë gewen, insluitend die UEFA Champions League in 2014. In 2015 het hy gratis na die Italiaanse klub Juventus oorgegaan, en het in sy eerste drie seisoene die Serie A-titel en Coppa Italia gewen, gevolg deur nog twee ligatitels en ’n Supercoppa Italiana.

Khedira was sedert 2009 ’n volwaardige internasionale speler vir Duitsland en het 77 wedstryde vir die nasionale span gespeel. Hy het aan drie Wêreldbekertoernooie en twee Europese Kampioenskappe deelgeneem. Hy was deel van die Duitse spanne wat die halfeindstryd van die FIFA Wêreldbeker 2010, asook van die Europese Kampioenskap 2012 en 2016, gehaal het. In 2014 het hy die Wêreldbeker gewen.

## Verwysings
Frank Rijkaard

**Franklin Edmundo Rijkaard** (gebore 30 September 1962) is ’n Nederlandse voormalige sokkerspeler en voormalige afrigter wat as ’n verdedigende middelvelder gespeel het. Hy word beskou as een van die grootste middelvelders in sokkergeskiedenis, en is deur die Britse koerant *The Daily Telegraph* beskryf as “’n stylvolle speler van onberispelike afkoms.”

Rijkaard het vir Ajax, Real Zaragoza en AC Milan gespeel. Met Ajax het hy vyf Eredivisie-titels en die 1994–1995 Champions League gewen. Met AC Milan het hy Serie A-titels sowel as die 1988–89 en 1989–90 Europese Beker (die voorganger van die Champions League) gewen.

Hy het 73 keer vir die Nederlandse nasionale span uitgedraf. Hy was deel van die span wat die 1988 Europese Kampioenskap gewen het en het derde geëindig in die 1992 Europese Kampioenskap. Hy het ook aan die Wêreldbekertoernooie in 1990 en 1994 deelgeneem.

In sy afrigterloopbaan is hy veral bekend vir sy vyf jaar lange aanstelling by Barcelona, waar hy die 2004–05- en 2005–06 La Liga-titels sowel as die 2005–06 Champions League gewen het. Hy het ook die Nederlandse nasionale span, Sparta Rotterdam, Galatasaray en die Saoedi-Arabiese nasionale span afgerig.

## Verwysings
Hans von Seeckt

**Johannes "Hans" Friedrich Leopold von Seeckt** (22 April 1866 – 27 Desember 1936) was 'n Duitse militêre offisier wat as Stafhoof van August von Mackensen gedien het en 'n sentrale figuur was in die beplanning van die oorwinnings wat Mackensen vir Duitsland in die ooste tydens die Eerste Wêreldoorlog behaal het.

Gedurende die jare van die Republiek Weimar was hy stafhoof vir die Reichswehr van 1919 tot 1920 en opperbevelhebber van die Duitse leër van 1920 tot sy bedanking in Oktober 1926. Gedurende hierdie tydperk het hy betrokke geraak by die reorganisasie van die leër en die grondslag gelê vir die doktrine, taktiek, organisasie en opleiding van die Duitse leër. Teen die tyd dat Seeckt die Duitse leër in 1926 verlaat het, het die Reichswehr 'n duidelike, gestandaardiseerde operasionele doktrine gehad, sowel as 'n presiese teorie oor die toekomstige gevegsmetodes wat die militêre veldtogte wat deur die Wehrmacht gedurende die eerste helfte van die Tweede Wêreldoorlog gevoer is, grootliks beïnvloed het. Terwyl Seeckt verskeie programme onderneem het om die militêre beperkings wat deur die Verdrag van Versailles opgelê is, te omseil, wat formeel die oorlogstoestand tussen Duitsland en die Geallieerde Magte na die Eerste Wêreldoorlog beëindig het, is hy gekritiseer omdat hy nie die reserwes van offisiere en opgeleide manne wat vir die leër beskikbaar was, uitgebrei het nie, die grootste struikelblok vir herbewapening tydens die Republiek.

Seeckt het van 1930 tot 1932 as parlementslid gedien. Van 1933 tot 1935 was hy herhaaldelik in China as militêre konsultant vir Chiang Kai-shek in sy oorlog teen die Chinese Kommunisme en was direk verantwoordelik vir die ontwerp van die omsingelingsveldtogte, wat gelei het tot 'n reeks oorwinnings teen die Chinese Rooi Leër en Mao Zedong tot 'n terugtog van 9 000 km gedwing het, ook bekend as die Lang Mars.

'n Groot militêre barakke in Celle is in 1935 gebou en na von Seeckt vernoem. Na die Tweede Wêreldoorlog is dit deur BAOR herdoop na Trenchard-barakke as deel van die Bergen-Hohne-garnisoen.

## Bronnelys 
* 
* 
* 
* 
*
*
* 
* 
* 
* 
* 
* 
* 
* 
* 
* 

## Nog leesstof 
*
*
*

## Eksterne skakels
Berkheya cirsiifolia

***Berkheya cirsiifolia*** is 'n plant wat deel van die Asteraceae familie is. Die spesie is inheems aan Lesotho en Suid-Afrika. In Suid-Afrika kom die spesie in KwaZulu-Natal, Oos-Kaap en die Vrystaat voor.

## Galery 

Berkheya cirsiifolia kz01.jpg
Berkheya cirsiifolia (Jardin des Plantes de Paris).jpg
Berkheya cirsiifolia (37553281986).jpg
Berkheya cirsiifolia.jpg

## Bronnelys 
* REDLIST Sanbi
* Plants of the World
Dirk Kuyt

**Dirk Kuijt** (professioneel gespel as **Kuyt**; gebore 22 Julie 1980) is ’n voormalige Nederlandse professionele sokkerspeler en tans afrigter van Eerste Divisie-klub FC Dordrecht. Hy het sy loopbaan oorspronklik as aanvaller begin, maar het meestal op regtervleuel gespeel.

Kuyt het sy professionele loopbaan in 1998 by Utrecht begin en het gou deel van die eerste span geword. Hy het vyf jaar by die klub vertoef, en in sy laaste seisoen sy eerste senior sukses, die KNVB-beker, gewen en is as die Nederlandse Goue Skoen-wenner van die seisoen aangewys. Daarna het hy Utrecht verlaat in ’n oordrag van €1 miljoen na Feyenoord. Hy word in 2005 klubkaptein en ’n uitstaande doelpuntemaker by Feyenoord. Hy was die klub se toppuntemaker vir drie agtereenvolgende seisoene, die toppuntemaker in die 2004–05 Eredivisie-seisoen en die Nederlandse Sokkerspeler van die Jaar 2005–06. Kuyt het tussen 1999 en 2006 net vyf wedstryde misgeloop en het 179 agtereenvolgende wedstryde gespeel tussen 2001 en 2006, waar hy ’n suksesvolle vennootskap met Salomon Kalou opgebou het.

Na drie jaar by Feyenoord, waar hy 71 liga-doelwitte in 101 wedstryde geskop het, het hy in ’n £10 miljoen-oordrag by Liverpool in die Premier League aangesluit. Hy het ’n doel geskop in die Champions League-eindstryd wat Liverpool teen Milan verloor het. Kuyt het ook ander doelwitte vir Liverpool aangeteken, insluitend sewe in die 2007–08 Champions League, onder meer in die kwarteindstryd teen Arsenal en die halfeindstryd teen Chelsea, asook twee strafskopdoelwitte teen Everton in dieselfde seisoen se derby. In Maart 2011 het hy sy eerste driekuns vir Liverpool teen Manchester United aangeteken, In die 2012 League Cup-eindstryd het sy beslissende ekstratyd-doel vir Liverpool teen Cardiff City die trofee verseker en was sy enigste trofee by Liverpool.

Kuyt het van 2004 tot 2014 vir die Nederlandse nasionale span gespeel en die land verteenwoordig by vyf groot internasionale toernooie: die FIFA Wêreldbekers van 2006, 2010 en 2014, en die Europese kampioenskappe van 2008 en 2012.

Hy het in 2017 van sokker uitgetree nadat hy ’n driekuns in Feyenoord se laaste wedstryd van die seisoen behaal het om die klub se eerste titel sedert 1999 te verower.

## Verwysings
Berkheya carlinoides

Die **bergdissel** (*Berkheya carlinoides*) is 'n plant wat deel van die Asteraceae familie is. Die spesie is endemies aan Suid-Afrika en kom in die Oos-Kaap en die Wes-Kaap voor.

## Sinonieme 
Die spesie het agtien sinonieme:

* *Apuleja atractyloides* Less.
* *Berkheya atractyloides* Druce
* *Berkheya ecklonis* Harv.
* *Berkheya pungens* Willd.
* *Berkheya uniflora* Willd.
* *Carlina atractyloides* L.
* *Crocodilodes atractylodes* Kuntze
* *Crocodilodes barbata* Kuntze
* *Crocodilodes ecklonis* Kuntze
* *Crocodilodes pungens* Kuntze
* *Rohria carlinoides* Vahl
* *Rohria monanthos* Thunb.
* *Rohria pungens* Thunb.
* *Stephanocoma rubricaulis* Sch.Bip.
* *Stobaea atractyloides* Thunb.
* *Stobaea carlinoides* Thunb.
* *Stobaea rubricaulis* DC.
* *Stobaea zeyheri* DC.

## Galery 

Berkheya carlinopsis magalismontana01.jpg
Berkheya carlinopsis magalismontana03.jpg
Berkheya carlinopsis magalismontana04.jpg
Berkheya carlinopsis magalismontana05.jpg

## Bronnelys 
* REDLIST Sanbi
* Plants of the World